Ben Kruger sterfBen Kruger, bekend as oom Okkie Ferreira in ‘Binnelanders’. Ben Kruger, die Binnelanders-akteur wat die rol van Okkie Ferreira vertolk het, is Dinsdag dood weens Covid-19. Hy was 64 jaar oud. Kruger, wat ook as neef Gert in 7de Laan ŉ draai gemaak het, is in sy huis in Brooklyn, Pretoria, dood. Suzaan Keyter, bemarkingsbestuurder van kykNET, het die nuus aan Maroela Media bevestig. “Die span van kykNET en Binnelanders is absoluut verpletter,” sê sy. Kruger het ook rolle gehad in flieks soos Cry, The Beloved Country, Snake Island en Stander. Verlede jaar het hy die Golden Horn-toekenning vir beste byspeler in ŉ sepie vir sy rol as Okkie Ferreira in Binnelanders gewen.